**NÁVRH ZMLUVY O DIELO a o poskytnutí služieb**

číslo dodávateľa:

číslo objednávateľa:

*uzatvorená podľa ustanovenia § 536 a nasl. zákona č. 513/1991 Zb. Obchodného zákonníka*

*v platnom znení medzi týmito zmluvnými stranami:*

|  |  |
| --- | --- |
| **Dodávateľ:** | |
|  | |
|  | |
| Bankové spojenie: | |
| Číslo účtu/ IBAN: | |
| IČO: | |
| IČ DPH: | |
| Zastúpený: | |
| Oprávnený rokovať: | |
| veci zmluvné  email:  telefónne číslo: | |
| veci technické  email  telefónne číslo: | |
| Zapísaný v OR SR, Oddiel: ..., Vložka č......... |
|  | |
| (ďalej len „dodávateľ“) | |
| **Objednávateľ:** | |
| Výskumný ústav vodného hospodárstva  Nábr. arm. gen L. Svobodu 5, 812 49 Bratislava | |
| Bankové spojenie: Štátna pokladnica | |
| Číslo účtu/ IBAN: SK45 8180 0000 0070 0038 9943 - refundácia  SKXXXXXXXXXXXXXX – predfinancovanie  IČO: 00156850 | |
| DIČ: 2020798593  IČ DPH: SK2020798593 | |
| Zastúpený: Ing. Ľubica Kopčová, PhD., generálna riaditeľka | |
| Oprávnený rokovať: | |
| veci zmluvné: Jurek, advokátska kancelária, s.r. o. | |
| veci technické: Ing. Miloš Reháček  Ing. Tomáš Špiner  email: [milos.rehacek@vuvh.sk](mailto:milos.rehacek@vuvh.sk), [tomas.spiner@vuvh.sk](mailto:tomas.spiner@vuvh.sk) | |
| (ďalej len „ objednávateľ“) | |

(ďalej spoločne len „**zmluvné strany**“)

uzatvorili túto zmluvu o dielo (ďalej len „**zmluva**“).

**Článok I.**

**Úvodné ustanovenia**

1. Nasledujúce znenie zmluvy sa opiera o skutočnosti uvedené v prílohe č. 2 k zmluve o dielo. Účelom zmluvy je zadefinovať vzájomné práva a povinnosti zmluvných strán pri vytvorení a dodaní diela: „Informačný systém pre implementáciu európskych smerníc pre vodu.“
2. Predmet tejto zmluvy špecifikovaný v článku II. bod 2.1 prostredníctvom fáz 1.1 až 1.4 za podmienok ustanovených v časti A „Realizácia diela“, je financovaný z Operačného programu .................. s cieľom splniť požiadavky environmentálneho acquis Únie a pokryť potreby, ktoré členské štáty špecifikovali v súvislosti s investíciami nad rámec uvedených požiadaviek“, špecifického cieľa ..............................., ktorý je spolufinancovaný z ........................ a to na základe Zmluvy o poskytnutí nenávratného finančného príspevku č. .......................................... v znení jej dodatkov (ďalej len „Zmluva o poskytnutí NFP“) uzatvorenej medzi objednávateľom a poskytovateľom NFP v zastúpení Ministerstva životného prostredia SR a z verejných zdrojov.
3. Predmet tejto zmluvy špecifikovaný v článku II. bod 2.3 za podmienok ustanovených v časti B „Servisná podpora“ tejto zmluvy, je financovaný z rozpočtu objednávateľa.

**Článok II.**

**Predmet zmluvy**

1. Predmetom tejto zmluvy je záväzok dodávateľa vytvoriť a dodať objednávateľovi dielo „Informačný systém pre implementáciu európskych smerníc pre vodu“ (ďalej len „dielo“) za podmienok stanovených v prílohe č. 1 a 2 tejto zmluvy a pozostávajúce z nasledujúcich vecných oblastí, a to:

* riadenie vodného hospodárstva
* povrchové vody
* podzemné vody
* pitné vody
* odpadové vody
* extrémne hydrologické javy.

Súčasťou realizácie predmetu zmluvy sú nasledujúce fázy:

Fáza 1.1 - Spolupráca pri riešení, podpora realizácie sledovania a hodnotenia

povrchových a podzemných vôd,  
 Fáza 1.2 – Analýza súčasného stavu a potrieb, návrh, implementácia a dokumentácia,  
 Fáza 1.3 - Akceptačné testovanie, zaškolenie,  
 Fáza 1.4 - Nasadenie do prevádzky, skúšobná prevádzka.

Technické parametre diela budú plne zodpovedať požiadavkám uvedeným v prílohe č. 2 tejto zmluvy a pokynom objednávateľa ako aj všeobecne záväzným právnym predpisom, platnej legislatívy pre danú oblasť a oblasť informačných systémov verejnej správy a požiadavkám na bezpečnosť informačných systémov verejnej správy (napr. Výnos MF SR č. 55/2014 o štandardoch pre informačné systémy verejnej správy, Metodický pokyn Ministerstva financií Slovenskej republiky č. MF/28999/2009-132 pre riadenie IT projektov zverejnený vo Finančnom spravodajcovi č. 13/2009, Metodický pokyn MF SR k výnosu MF SR č. 312/2010-132 Z. z. o štandardoch pre informačné systémy verejnej správy zverejnený vo Finančnom spravodajcovi MF SR č. 9/2011 a Zákona č. 95/2019 Z. z. o informačných systémoch verejnej správy a o zmene a doplnení niektorých zákonov platných v čase podpisu tejto zmluvy).

1. Predmetom tejto zmluvy je aj záväzok dodávateľa poskytovať objednávateľovi servisnú podporu po ukončení a dodaní diela podľa čl. II bod 2.1 a 2.2 tejto zmluvy, a to v rozsahu a za podmienok stanovených v časti B „Servisná podpora“ tejto zmluvy.
2. Objednávateľ sa zaväzuje za podmienok stanovených v tejto zmluve zaplatiť dodávateľovi za realizáciu diela cenu podľa čl. III. tejto zmluvy.
3. Predmetom tejto zmluvy je 24 mesačná záručná doba na dielo.

**Článok III.**

**Cena predmetu zmluvy**

1. Zmluvné strany sa dohodli, že cena za realizáciu diela podľa čl. II. bod 2.1 a 2.2 tejto zmluvy je stanovená vo výške ................... EUR bez DPH Výška DPH pri sadzbe 20 % je ....................... EUR. Výsledná suma za realizáciu diela je .............................. EUR vrátane DPH. Podrobná špecifikácia zmluvnej ceny je uvedená v prílohe č. 1 tejto zmluvy. Cena za realizáciu diela bude uhradená z finančných prostriedkov z nenávratného finančného príspevku poskytnutého poskytovateľom NFP.
2. Cena za servisnú podporu podľa čl. II. bod 2.3 tejto zmluvy je stanovená vo výške ..................... EUR bez DPH. Výška DPH pri sadzbe 20 % je ....................... Cena za servisnú podporu v EUR vrátane DPH je ................................. EUR. Podrobná špecifikácia zmluvnej ceny je uvedená v prílohe č. 1 tejto zmluvy. Cena za servisnú podporu bude uhradená z finančných prostriedkov objednávateľa.
3. Celková cena predmetu zmluvy je tak v súlade s bodom 3.1 a 3.2 tohto článku zmluvy stanovená nasledovne:

a) Celková cena bez DPH .......EUR,

b) DPH .......EUR,

c) Celková cena vrátane DPH .......EUR.

1. Cena predmetu zmluvy je stanovená dohodou zmluvných strán. Cena je stanovená v zmysle zákona č. 18/1996 Z. z. o cenách v znení neskorších predpisov, vyhlášky MF SR č. 87/1996 Z. z., ktorou sa vykonáva zákon č. 18/1996 Z. z. o cenách v znení neskorších predpisov a v súlade so zákonom NR SR č. 222/2004 Z. z. o dani z pridanej hodnoty v znení neskorších predpisov a zahŕňa všetky náklady spojené s realizáciou predmetu zmluvy.
2. Cena sa dojednáva ako cena v mene EUR a zahŕňa všetky náklady na tovary a služby vynaložené dodávateľom v rámci podmienok tejto zmluvy. Dohodnutá cena je vrátane DPH. DPH je stanovená v zmysle platných všeobecne záväzných právnych predpisov.
3. Cena je stanovená dodávateľom na základe vlastných výpočtov v súlade so zákonom č. 18/1996 Z. z. o cenách v znení neskorších predpisov a je doložená cenovou kalkuláciou dodávateľa v prílohe č. 1, ktorá je neoddeliteľnou súčasťou tejto zmluvy.
4. Celková dohodnutá cena predmetu zmluvy uvedená v bode 3.3 tejto zmluvy platí počas platnosti zmluvy. Cena uvedená v bode 3.1 tejto zmluvy môže byť menená iba so súhlasom poskytovateľa NFP a zmluvných strán, resp. ak v čase vzniku daňovej povinnosti dôjde zo zákona k zmene výšky sadzby DPH, alebo iných všeobecne záväzných právnych predpisov, ktoré budú mať vplyv na dohodnutú cenu. Cena uvedená v bode 3.2 tejto zmluvy môže byť menená iba ak v čase vzniku daňovej povinnosti dôjde zo zákona k zmene výšky sadzby DPH, alebo iných všeobecne záväzných právnych predpisov, ktoré budú mať vplyv na dohodnutú cenu.
5. Jednotkové zmluvné ceny zostávajú platné aj v prípade, že objednávateľ využije svoje právo na rozšírenie predmetu zmluvy, prípadne zníženie t. j. na položky, čo do druhu v ocenenom rozpočte zahrnuté, ale vo väčšom/menšom množstve.

**Článok IV.**

**Definície pojmov**

1. Pre účely tejto zmluvy sa vymedzujú tieto pojmy:
2. porucha – stav, kedy sa výrazným spôsobom alebo celkom obmedzuje práca objednávateľa s dielom podľa časti A (ďalej dielo) len z týchto príčin:
   * + - výpadky serverov či z príčin softvérových alebo hardvérových
       - výpadky diskových polí alebo zálohovacieho systému
       - strata redundancie v redundantných častiach hardvéru
       - výpadky aktívnych prvkov siete Ethernet alebo siete SAN
       - nefunkčnosť niektorej kľúčovej časti diela, ktorá znefunkční celé dielo alebo jeho časti, resp. služby
       - strata významných elektronických dát
       - rozšírenie počítačového vírusu
       - závažná chyba hardvéru spôsobujúceho obmedzenie prác objednávateľa a pod.;
3. chyba (nedostatok) – ostatné prípady, kedy dielo nie je plne funkčné.
4. spojazdnením systému sa rozumie stav, kedy dodávateľ na nevyhnutne nutnú dobu vyrieši poruchu alebo chybu tak, aby objednávateľ mohol aspoň v obmedzenej miere využívať dielo;
5. odstránením poruchy alebo chyby sa rozumie uvedenie systému do plne funkčného stavu (buď do pôvodného, alebo keď to nie je možné, po vzájomnej dohode do trvalého náhradného stavu);
6. reakciou na poruchu alebo chybu sa rozumie okamžik, kedy dodávateľ uskutoční prvý krok smerujúci k riešeniu udalostí;
7. oznámením udalosti sa rozumie okamžik, kedy objednávateľ v prípade poruchy alebo chyby s využitím systému Helpdesk oprávnenými pracovníkmi objednávateľa, oznámi dodávateľovi výskyt poruchy alebo chyby;
8. dostupnosť služby je stav, kedy sa dielo nenachádza v stave podľa bodu 4.1 písm. a) ani v stave podľa bodu 4.1 písm. b);
9. doba odozvy je doba odpovede na zaslanie počiatočnej odpovede na požiadavku služby v bežnej situácii;
10. obmedzená funkčnosť nastáva vtedy, ak je služba funkčná, ale má určité obmedzenia, napr. doba odozvy je väčšia ako doba odozvy dojednaná v bode 8.8 tejto zmluvy. Tento čas sa zarátava do čiastočnej nedostupnosti služby

**Časť A**

**Realizácia diela**

**Článok V.**

**Fakturačné a platobné podmienky**

1. Zmluvné strany sa dohodli na spôsobe úhrady ceny podľa článku III. tejto zmluvy platbou proti dokumentu (p/d). Dokumentom je faktúra dodávateľa.
2. Každá faktúra dodávateľa musí obsahovať nasledujúce náležitosti:
3. názov operačného programu: Operačný program Kvalita životného prostredia;
4. názov projektu: „Integrácia informačných nástrojov v oblasti vôd“;
5. kód ITMS projektu: ..................................;
6. číslo a názov zmluvy: Zmluva o dielo č. ..................................;
7. značenie faktúra a jej číslo: ..................................;
8. špecifikácia plnenia v zmysle detailného rozpočtu podľa prílohy č. 1 tejto zmluvy;
9. špecifikácia platby (názov banky dodávateľa vrátane kódu SWIFT, číslo účtu dodávateľa vrátane čísla v tvare IBAN, špecifikácia predmetu plnenia formou prílohy, pečiatka a podpis oprávnenej osoby dodávateľa);
10. dátum doručenia dokladu objednávateľovi (napr. pečiatka podateľne) v prípade, že doba splatnosti bude naň viazaná.
11. Právo na zaplatenie ceny podľa článku III. tejto zmluvy vznikne zhotoviteľovi riadnym splnením jeho záväzku podľa tejto zmluvy, na základe každého podpísaného akceptačného protokolu a záverečného akceptačného protokolu v dvoch vyhotoveniach. Platby budú vykonané na základe faktúr zhotoviteľa s prílohami potvrdzujúcimi prevzatie jednotlivých častí plnenia diela a akceptáciami potvrdzujúcimi ich funkčnosť. Neoddeliteľnou súčasťou čiastkových faktúr bude odsúhlasený súpis realizovaného plnenia v takom rozsahu a podrobnosti, ako je špecifikovaná cena a jednotlivé položky v zmluvnom rozpočte.
12. Fakturácia za dielo sa vykoná s ohľadom na prílohu č. 2 opis predmetu zákazky nasledovne: z celkovej sumy za dielo sa podľa bodu 3.1 vyčlení suma za fázy 2 až 4, ktorá sa rozdelí na 80 % a 20 %. Zo sumy 80 % percent budú uhrádzané čiastkové faktúry za základné časti diela spolu so súvisiacimi fázami 2 až 4 podľa bodu 2.1. Zvyšných 20 % z ceny za predmet zmluvy bude uhradených po vybavení všetkých reklamácií - podpísaním záverečného akceptačného protokolu podľa bodu 6.7.
13. Prílohou ku každej faktúre bude podpísaný originál akceptačného protokolu o prevzatí príslušnej časti diela zodpovedným pracovníkom objednávateľa so súpisom dodanej kompletnej časti.
14. Dodávateľ vystaví každú ďalšiu faktúru ihneď po prevzatí a potvrdení akceptačného protokolu objednávateľom.
15. Každá faktúra je splatná do 60 dní odo dňa doručenia faktúry. Zmluvné strany zhodne vyhlasujú, že vzhľadom na povahu predmetu plnenia záväzku, lehota splatnosti 60 dní nie je v hrubom nepomere k právam a povinnostiam vyplývajúcim zo záväzkového vzťahu pre veriteľa podľa § 369d Obchodného zákonníka a takéto osobitné dojednanie odôvodňuje povaha predmetu plnenia záväzku.
16. Každá faktúra musí obsahovať náležitosti daňového dokladu podľa zákona č. 222/2004 Z. Z. o dani z pridanej hodnoty v platnom znení (§ 10 zákona č. 431/2002 Z. z. o účtovníctve v platnom znení). Ak faktúra nebude spĺňať potrebné náležitosti, objednávateľ je oprávnený vrátiť ju do 2 pracovných dní dodávateľovi na prepracovanie. Po doručení prepracovanej faktúry začína plynúť nová lehota splatnosti.
17. Faktúry s prílohami bude dodávateľ predkladať v troch origináloch v slovenskom jazyku.

**Článok VI.**

**Dodacie podmienky a skúšobná prevádzka**

1. Jednotlivé časti diela budú objednávateľovi odovzdávané v súlade s časovým harmonogramom realizácie jednotlivých fáz uvedených v prílohe č. 3 zmluvy, resp. najneskôr na základe písomnej výzvy dodávateľa zaslanej elektronicky e-mailom a zároveň písomne (doručovanie upravené v čl. XXI zmluvy) osobe podľa bodu 7.3.
2. Pri odovzdaní jednotlivých častí diela, ktoré sú v súlade s prílohou č. 2 zmluvy, vyhotoví dodávateľ preberacie protokoly. Ak sa preberací protokol týka časti diela, ktorá sa objednávateľovi nastavuje na mieru, alebo ktorú je nutné testovať, uplatňuje sa na tieto časti skúšobná doba. Skúšobná doba na testovanie je maximálne 30 pracovných dní.
3. Do 12 pracovných dní od skončenia skúšobnej doby alebo v prípade neuplatnenia skúšobnej doby do 12 pracovných dní odo dňa podpisu preberacieho protokolu, ak objednávateľ zistí nedostatky časti diela, vyhotoví protokol zistených nedostatkov, ktorý bezodkladne doručí písomne dodávateľovi. Nedostatky zistené objednávateľom pri preberacom konaní musia byť odstránené dodávateľom bez zbytočného odkladu, resp. najneskôr v lehote dohodnutej zmluvnými stranami uvedenej v protokole zistených nedostatkov, pričom ďalšie náležitosti sú uvedené v protokoloch prílohy č. 4 tejto zmluvy. Príloha č. 4 tvorí neoddeliteľnú súčasť zmluvy a obsahuje formuláre, ktoré majú záväznú formu a z ktorých je potrebné vychádzať v prípade, že nastanú skutočnosti v nich vymedzené a tieto formuláre musia byť vyplnené riadne (úplne a pravdivo).
4. Po odstránení nedostatkov, alebo v prípade nepredloženia protokolu zistených nedostatkov v lehote podľa 6.3 podpíšu zmluvné strany akceptačný protokol k časti diela. Podpisom akceptačného protokolu zmluvné strany potvrdia ukončenie skúšobnej doby a bezchybné dodanie časti diela.
5. Dodávateľ musí odstrániť nedostatky na jednotlivých častiach diela na základe reklamácií objednávateľa tak, aby nedochádzalo k vytváraniu nedostatkov na už akceptovaných častiach diela, t. j. častiach diela, ku ktorým už bol podpísaný akceptačný protokol. V prípade výskytu takýchto nedostatkov na už akceptovaných častiach diela, objednávateľ má povinnosť spísať protokol zistených nedostatkov, ktoré sa na diele počas realizácie novej vecnej časti vyskytnú. Po doručení protokolov zistených nedostatkov má dodávateľ povinnosť odstrániť vady najneskôr do 10 dní. Nová skúšobná doba začína plynúť dňom dodávky opraveného diela, a trvá maximálne 30 pracovných dní. Všetky reklamácie musia byť vybavené najneskôr do dňa podpisu záverečného akceptačného protokolu. V prípade, že pre nevybavené reklamácie nie je možné odskúšať nadväzujúce časti diela, objednávateľ nie je povinný akceptovať ich.
6. Najneskôr do 20 pracovných dní odo dňa podpisu akceptačného protokolu k poslednej časti diela sa zmluvné strany zaväzujú podpísať Záverečný preberací protokol. Záverečný preberací protokol sa odovzdáva v troch vyhotoveniach a je tvorený nasledovnými protokolmi a dokumentmi:
7. atesty a certifikáty k zariadeniam/systémom, ktoré si to vyžadujú,
8. príručky a dokumenty v elektronickej a písomnej forme (technická špecifikácia, administrátorská príručka, používateľská príručka, testovacie scenáre, atď. podľa prílohy č. 2 zmluvy),
9. preberacie protokoly k jednotlivým častiam diela,
10. akceptačné protokoly k jednotlivým častiam diela,
11. protokol záťažových testov.
12. Objednávateľ má 90 kalendárnych dní na skúšobnú prevádzku kompletného diela podľa čl. II tejto zmluvy. V prípade uplynutia tejto lehoty bez upovedomenia dodávateľa o dodatočných nedostatkoch je možné podpísať do 12 pracovných dní Záverečný akceptačný protokol. Ak sa počas skúšobnej prevádzky objavia nedostatky zistené objednávateľom, musia byť odstránené dodávateľom bez zbytočného odkladu a v lehote dohodnutej zmluvnými stranami uvedenej v protokole zistených nedostatkov, najneskôr však do 12 pracovných dní. Podpisom Záverečného akceptačného protokolu v troch vyhotoveniach zmluvné strany potvrdzujú splnenie zmluvných povinností zo strany dodávateľa a začína plynúť záručná doba podľa bodu 10.1 zmluvy. Záverečný akceptačný protokol obsahuje projektovú dokumentáciu skutočného vyhotovenia diela v elektronickej a papierovej forme aj so zdrojovými neskompilovanými kódmi diela v elektronickej forme. Lehoty vymedzené v tomto ustanovení je možné primerane predĺžiť v prípade objektívnych dôvodov na ktorejkoľvek strane.
13. Záverečný preberací ako aj záverečný akceptačný protokol a jeho súčasti musia obsahovať náležitosti z hľadiska dodržiavania pravidiel pre komunikáciu a informovanosť v súlade s Manuálom pre informovanie a komunikáciu OP KŽP. Riešenie predmetu zmluvy je uložené vo Vládnom cloude v zmysle úlohy B3 uznesenia vlády SR č. 247/2014 k materiálu Návrh centralizácie a rozvoja dátových centier v štátnej správe, resp. podľa zmluvy o poskytovaní služieb dátového centra štátu.
14. Dodávateľ môže zabezpečiť časť plnenia predmetu zmluvy prostredníctvom svojich subdodávateľov. Dodávateľ garantuje spôsobilosť subdodávateľov pre plnenie predmetu zmluvy. Dodávateľ má právo na zmenu subdodávateľa, prostredníctvom ktorého nepreukazoval splnenie podmienok účasti podľa zákona č. 343/2015 Z.z. o verejnom obstarávaní vo vzťahu k plneniu, ktorého sa táto zmluva týka. Dodávateľ má právo na doplnenie nového subdodávateľa, vo vzťahu k plneniu, ktorého sa táto zmluva týka. Dodávateľ je povinný do piatich pracovných dní odo dňa uzatvorenia zmluvy so subdodávateľom, alebo v deň nástupu subdodávateľa (podľa toho, ktorá skutočnosť nastane neskôr), preukázať objednávateľovi, že tento subdodávateľ spĺňa podmienky účasti podľa zákona č. 343/2015 Z.z. o verejnom obstarávaní. Zároveň je dodávateľ povinný aktualizovať zoznam subdodávateľov, ktorí sú prílohou tejto zmluvy. Nedodržanie tohto ustanovenia sa považuje za podstatné porušenie zmluvných povinností.

**Článok VII.**

**Čas, miesto a spôsob realizácie diela**

1. Plnenie zmluvy bude prebiehať na základe potrieb objednávateľa, podľa uzatvorenej zmluvy v zmysle harmonogramu, ktorý tvorí prílohu č. 3 – Časový harmonogram realizácie diela.
2. Dodávateľ sa zaväzuje plniť svoj záväzok podľa zmluvy vo svojom sídle alebo na svojom pracovisku a na pracoviskách objednávateľa a pracoviskách, ktoré určí objednávateľ po dohode s dodávateľom.
3. Oprávnenou osobou na prevzatie a akceptovanie jednotlivých častí diela formou podpisu preberacích a akceptačných protokolov, odovzdávaných v súlade s prílohou č. 1, 2 a 4, je projektový manažér na strane objednávateľa. Oprávnenou osobou na prevzatie predmetu diela formou podpisu záverečného preberacieho a záverečného akceptačného protokolu je štatutár objednávateľa.
4. Dodávateľ sa zaväzuje dodať celkovú dokumentáciu vyhotovenú podľa tejto zmluvy v dvoch vyhotoveniach, a to v písomnej, ako aj elektronickej forme na nosiči informácií (ďalej len „CD“ alebo „DVD“) a zdrojové kódy pred kompiláciou na CD alebo DVD.
5. V prípade možných alebo reálnych nepriaznivých okolností, ktoré môžu negatívne ovplyvniť plnenie zmluvy, sú obe zmluvné strany povinné bezodkladne informovať druhú zmluvnú stranu písomne o tejto skutočnosti a vykonať príslušné nápravné opatrenia na odstránenie tejto skutočnosti.
6. Predmet zmluvy podľa čl. II. bod 2.1 tejto zmluvy sa dodávateľ zaväzuje zrealizovať pre objednávateľa v súlade s podmienkami stanovenými v tejto zmluve najneskôr do 31.06..2023. Do tejto lehoty sa započítava 90 kalendárnych dní na skúšobnú prevádzku kompletného diela podľa čl. II tejto zmluvy.

**Článok VIII.**

**Práva a povinnosti zmluvných strán**

1. Dodávateľ sa zaväzuje dodať dielo, resp. činnosti riadne, včas a v požadovanej kvalite s tým, že ku dňu poslednej dodávky bude v celom rozsahu riadne funkčné.
2. Objednávateľ sa zaväzuje poskytnúť dodávateľovi pri dodávaní diela potrebnú súčinnosť v pracovných dňoch v čase od 8:00 do 17:00 hod s prestávkou na obed od 12:00-13:00 hod.
3. V prípade skoršieho uskutočnenia dodávok môže objednávateľ tieto prevziať i v skoršom ako dohodnutom termíne podľa tejto zmluvy.
4. Vlastnícke právo k dielu, prostredníctvom ktorého bude predmet zmluvy vyjadrený, bude prechádzať na objednávateľa dňom úhrady všetkých faktúr dodávateľovi diela.
5. Dodávateľ sa zaväzuje, že predmet zmluvy podľa čl. II bod 2.1 tejto zmluvy ako celok neodovzdá na realizáciu tretej strane s výnimkou subdodávateľov vymedzených v prílohe č. 5. Objednávateľ je oprávnený predmet zmluvy podľa čl. II bod 2.1 tejto zmluvy pred záverečným odovzdaním diela podľa čl. VI bodu 6.7 ako celok odovzdať na verifikáciu dohodnutým a vybratým IT špecialistom/konzultantom.
6. Objednávateľ je oprávnený kontrolovať priebeh (postup) vykonávania dodávok dodávateľom podľa vlastnej potreby a v určených kontrolných dňoch, o ktorých bude dodávateľ vopred upovedomený.
7. Objednávateľ má právo zastaviť, resp. prerušiť vykonávanie dodávok, ak dodávateľ vykoná práce zjavne chybné, t. j. v rozpore s touto zmluvou, so Zmluvou o poskytnutí NFP, prípadne inými platnými predpismi SR a Európskej únie (ďalej „EÚ“).
8. Dodávateľ sa zaväzuje, že doba odozvy a počet simultánne vybavených požiadaviek na vyhľadávaciu službu musí byť v súlade so smernicou Európskeho parlamentu a Rady 2007/2/ES v platnom znení a nariadeniami Komisie a rozhodnutiami Komisie vykonávajúcimi smernicu Európskeho parlamentu a Rady 2007/2/ES a inými všeobecne záväznými právnymi predpismi Slovenskej republiky uvedených v prílohe č. 2 tejto zmluvy.
9. Dodávateľ sa zaväzuje, že bude vykonávať činnosti spojené so zabezpečením predmetu zmluvy podľa čl. II. bod 2.1 tejto zmluvy na vlastnú zodpovednosť, pričom bude rešpektovať odsúhlasené požiadavky objednávateľa.
10. Dodávateľ zodpovedá za bezpečnosť práce, ochranu zdravia vlastných zamestnancov a zamestnancov ostatných organizácií zdržujúcich sa na mieste plnenia a za poriadok na ňom počas celej doby realizácie. Pri vykonávaní dodávok bude dodávateľ dodržiavať predpisy týkajúce sa bezpečnosti práce a obsluhy technických zariadení.
11. Pri vykonávaní dodávok bude dodávateľ dodržiavať všeobecne záväzné predpisy a technické normy. Súčasne bude dodávateľ sústreďovať doklady, ktoré ukladajú príslušné technické predpisy a všeobecne záväzné právne predpisy.
12. Dodávateľ je povinný strpieť výkon kontroly/auditu súvisiaceho s dodávaným tovarom, prácami a službami kedykoľvek počas platnosti a účinnosti Zmluvy o poskytnutí NFP, a to oprávnenými osobami a poskytnúť im všetku potrebnú súčinnosť. Oprávnenými osobami sú:
13. Poskytovateľ NFP a ním poverené osoby,
14. Útvar vnútorného auditu Riadiaceho orgánu alebo Sprostredkovateľského orgánu a nimi poverené osoby;
15. Najvyšší kontrolný úrad SR, Úrad vládneho auditu, Certifikačný orgán a nimi poverené osoby,
16. Orgán auditu, jeho spolupracujúce orgány a osoby poverené na výkon kontroly/auditu,
17. Splnomocnení zástupcovia Európskej Komisie a Európskeho dvora audítorov,
18. Orgán zabezpečujúci ochranu finančných záujmov EÚ;
19. Osoby prizvané orgánmi uvedenými v písm. a) až f) v súlade s príslušnými právnymi predpismi SR a právnymi aktmi EÚ.
20. Dodávateľ sa zaväzuje pri plnení zmluvy dodržiavať platné a účinné všeobecne záväzné právne predpisy Slovenskej republiky, ako aj právne akty Európskej únie v oblasti Štrukturálnych fondov a Kohézneho fondu EÚ a primerane v rozsahu vzťahujúcom sa na dodávateľa aj rešpektovať ostatné pravidlá vydané na ich základe (napr. Systém finančného riadenia Štrukturálnych fondov a Kohézneho fondu na programové obdobie 2014 -2020, Systém riadenia Štrukturálnych fondov a Kohézneho fondu na programové obdobie 2014 -2020, a pod.). Za účelom preventívneho riešenia problémov spojených s refundáciou nákladov na realizáciu projektu môže objednávateľ aj vopred oznámiť dodávateľovi informácie a pokyny, ktoré je v tomto ohľade nevyhnutné dodržiavať zo strany dodávateľa (napr. požiadavky na špecifikáciu plnenia v Preberacích protokoloch alebo faktúrach dodávateľa, a pod).
21. Zmluva môže byť uzavretá až po ukončení kontroly VO zo strany oprávnených orgánov a schválení zákazky v rámci kontroly VO.
22. Dodávateľ môže zabezpečiť časť plnenia predmetu zmluvy prostredníctvom svojich subdodávateľov (v prílohe č. 5).
23. Dodávateľ garantuje spôsobilosť subdodávateľov pre plnenie predmetu zmluvy.
24. Dodávateľ zodpovedá za celé a riadne plnenie zmluvy počas celého trvania zmluvného vzťahu s objednávateľom a to bez ohľadu na to, či dodávateľ použil subdodávky alebo nie, v akom rozsahu a za akých podmienok. Objednávateľ nenesie akúkoľvek zodpovednosť voči subdodávateľom dodávateľa.
25. Dodávateľ je povinný oznámiť objednávateľovi akúkoľvek zmenu údajov o subdodávateľovi, do piatich pracovných dní odo dňa, kedy táto skutočnosť nastala.
26. Dodávateľ má právo na zmenu subdodávateľa, alebo na doplnenie nového subdodávateľa vo vzťahu k plneniu, ktorého sa táto zmluva týka.
27. Dodávateľ je povinný do piatich pracovných dní odo dňa uzatvorenia zmluvy so subdodávateľom, alebo v deň nástupu subdodávateľa (podľa toho, ktorá skutočnosť nastane neskôr), predložiť aktualizovaný zoznam subdodávateľov, ktorý musí obsahovať minimálne identifikáciu subdodávateľa, predmet subdodávky, predpokladaný podiel zákazky zadávaný subdodávateľovi a osobu oprávnenú konať za subdodávateľa (meno a priezvisko, adresa pobytu, dátum narodenia, doklad o odbornej spôsobilosti subdodávateľa). Objednávateľ si vyhradzuje právo takéhoto subdodávateľa z plnenia predmetu zmluvy vylúčiť z dôvodu účasti navrhovaného subdodávateľa v procese VO.
28. Ak bolo v postupe verejného obstarávania vyžadované, aby navrhovaný subdodávateľ spĺňal podmienky účasti týkajúce sa osobného postavenia a neexistovali u neho dôvody na vylúčenie podľa § 40 ods. 6 písm. a) až h) a ods. 7 zákona č. 343/2015 Z.z. o verejnom obstarávaní, vyžadované podmienky musí spĺňať aj nový subdodávateľ.
29. Verejný obstarávateľ a obstarávateľ nesmie uzavrieť zmluvu, koncesnú zmluvu alebo rámcovú zmluvu s uchádzačom, alebo uchádzačmi, ktorí majú povinnosť zapisovať sa do registra partnerov verejného sektora a nie sú zapísaní v registri partnerov verejného sektora alebo ktorých subdodávatelia alebo subdodávatelia podľa osobitného predpisu, ktorí majú povinnosť zapisovať sa do registra partnerov verejného sektora a nie sú zapísaní v registri partnerov verejného sektora.
30. Porušenie povinností dodávateľa uvedených v tomto článku zmluvy sa považuje za podstatné porušenie zmluvných povinností.
31. Objednávateľ potvrdzuje, že mu je známy rozsah plnenia, ako aj ďalšie okolnosti majúce vplyv na plnenie dodávky diela.
32. Dodávateľ potvrdzuje, že riadne skontroloval všetky dokumenty poskytnuté elektronicky stranou objednávateľa a akýkoľvek rozpor, nejasnosť, chybu či prípadnú nekompletnosť alebo nedokonalosť (ďalej len nesúlad), ktorá má, alebo by mohla spôsobiť nefunkčnosť plnenia, je dodávateľ povinný bez zbytočného odkladu (najneskôr 7 dní od dňa ich prevzatia) oznámiť v elektronickej forme objednávateľovi, v opačnom prípade nároky dodávateľa spojené s nesúladom na stranu objednávateľa zanikajú.
33. Ak by v priebehu plnenia došlo k akýmkoľvek rozporom, nesmie dôjsť k zastaveniu, prerušeniu plnenia alebo jeho oneskorenia zo strany Dodávateľa . Zastavenie alebo prerušenie plnenia upresňuje bod 8.7.

**Článok IX.**

**Zodpovednosť za škodu**

1. Dodávateľ zodpovedá za škody v zmysle Obchodného zákonníka.

**Článok X.**

**Záruky**

1. Dodávateľ poskytuje objednávateľovi záruku, že dodané dielo bude funkčné a bude mať vlastnosti uvedené v prílohe č. 2 tejto zmluvy po celú dobu záruky, ktorá trvá 24 mesiacov odo dňa podpísania Záverečného akceptačného protokolu, t. j. odo dňa odovzdania predmetu zmluvy do trvalej prevádzky. V prípade čiastočných dodávok, záručná doba za funkčnosť každej jednotlivej dodávky plynie dňom dodania tejto dodávky. Uvedeným však nie je dotknutá konečná záručná doba 24 mesiacov, ktorá začína plynúť záverečnou akceptáciou protokolu v roku 2023.
2. Dodávateľ sa zaväzuje, že počas záručnej doby má objednávateľ nárok na bezplatné odstránenie vád diela dodaného podľa zmluvy.
3. Povinnosti dodávateľa zo záruky podľa tejto zmluvy sú podmienené používaním diela v súlade s kompletnou dokumentáciou diela, ktorá bude doručená objednávateľovi.
4. Zodpovednosť dodávateľa zo záruky (ďalej len „reklamácia“) uplatňuje objednávateľ z miesta dodávky predmetu plnenia.
5. V prípade oznámenia akejkoľvek poruchy alebo chyby objednávateľom dodávateľovi počas plynutia záručnej doby, sa zaväzuje dodávateľ k maximálnej reakčnej dobe 4 hodiny. Doba odstránenia poruchy alebo chyby je 10 pracovných dní od dátumu nahlásenia poruchy alebo chyby. Pri poruche, ktorá znefunkční celé dielo alebo jeho časti podľa bodu 2.1, je doba odstránenia poruchy maximálne 3 pracovné dni. Komunikácia v rámci reklamačného konania bude prebiehať elektronicky prostredníctvom helpdesku, prípadne prostredníctvom e-mailov. Po odstránení poruchy, alebo chyby bude do 5 pracovných dní spísaný reklamačný protokol, ktorý bude podpísaný oboma zmluvnými stranami.
6. Počas záručnej doby zabezpečí dodávateľ na svoje náklady záručný technický servis a odstráni chyby diela opravou alebo výmenou chybnej časti diela, vrátane zabezpečenia dopravy.
7. Za odstránenie chyby diela sa považuje vzájomne odsúhlasený bezodplatný náhradný spôsob vyriešenia nedostatkov diela s cieľom zabezpečiť prevádzkyschopnosť diela podľa prílohy č. 2.

**Článok XI.**

**Zmluvné pokuty a úroky z omeškania**

1. V prípade omeškania objednávateľa s úhradou ceny diela alebo jej časti podľa tejto zmluvy, môže dodávateľ požadovať úroky z omeškania vo výške 0,025 % z fakturovanej sumy za každý aj začatý deň omeškania, z dlžnej sumy, v prípade, ak objednávateľ neuhradí faktúru v lehote dohodnutej podľa bodu 5.7 tejto zmluvy z vlastnej viny.
2. V prípade omeškania dodávateľa s odovzdaním diela alebo jeho časti v zmysle časového harmonogramu realizácie diela v prílohe č. 3 zmluvy je objednávateľ oprávnený požadovať zaplatenie úrokov z omeškania vo výške 0,025 % za každý aj začatý deň omeškania z ceny predmetu diela vrátane DPH, ktoré je v omeškaní. Týmto dojednaním nie je dotknutý nárok objednávateľa na prípadnú náhradu škody.
3. Dodávateľ je povinný zaplatiť zmluvnú pokutu vo výške ceny predmetu zmluvy vrátane DPH (článok III. bod 3.1 zmluvy) v prípade, že predmet zmluvy nebude dodaný riadne, resp. nebude plne funkčný a tieto poruchy a chyby neodstráni v lehote určenej objednávateľom a v súlade s ustanoveniami tejto zmluvy.
4. Zmluvné pokuty v zmysle ustanovení tejto zmluvy sa neduplikujú, t. j. zmluvnú stranu možno za ten istý nesplnený zmluvný záväzok sankcionovať len raz, čo nevylučuje zmluvné pokuty za ďalšie nesplnené zmluvné záväzky.

**Článok XII.**

**Procedúry riadenia zmien v rámci zmluvných podmienok**

1. Zástupcovia oprávnení k rokovaniu o technických veciach k dielu môžu v prípade potreby, po vzájomnej dohode zmeniť technické parametre, pokiaľ takáto zmena neovplyvní pôvodný predmet diela, zvýšenie ceny diela, špecifikované podľa tejto zmluvy.
2. Zmena technických parametrov podľa bodu 12.1 tohto článku zmluvy môže byť realizovaná iba písomnou formou, s uvedením rozsahu zmien, dôvodov na zmenu a časovými termínmi, ktoré súvisia so zmenou a musí byť písomne schválená poskytovateľom NFP a obidvoma zmluvnými stranami. Uvedená písomná špecifikácia zmien bude prílohou ku zmluve a stane sa neoddeliteľnou súčasťou tejto zmluvy. Zmena bude platná dňom podpisu oboch zmluvných strán, zastúpených štatutármi, podľa časových termínov uvedených v prílohe č. 3. Zmena bude účinná dňom nasledujúcim po dni jej zverejnenia v Centrálnom registri zmlúv.
3. Zmluvné strany môžu v prípade potreby, po písomnom schválení poskytovateľom NFP a po vzájomnej dohode, navrhnúť zmenu technických parametrov.

**Článok XIII.**

**Ustanovenia o autorskom práve**

1. Objednávateľ má právo na dodanie neskompilovaných zdrojových kódov predmetu zmluvy (t. j. takých kódov, ktoré bude možné po záručnej dobe ďalej upravovať podľa nových požiadaviek za dodržiavania podmienok uvedených v tejto zmluve (t. j. počítačového programu vyvíjaného na mieru pre objednávateľa), ako neoddeliteľnej súčasti dodávky - to sa netýka osobitných licencovaných produktov, ktoré sa riadia licenčnými podmienkami. Dodávateľ a objednávateľ sa dohodli na tom, že objednávateľ je oprávnený podľa vlastného uváženia vybrať na ďalšiu úpravu neskompilovaných zdrojových kódov tretiu osobu (iného dodávateľa).
2. Objednávateľ bude vlastníkom diela tvoreného predmetom zmluvy podľa rozsahu uvedeného v prílohe č. 2 tejto zmluvy.
3. Ak bude v rámci plnenia predmetu zmluvy dodávateľom vytvorené plnenie, ktoré je autorským dielom podľa § 3 zákona č. 185/2015 Z. z. Autorský zákon v platnom znení, zmluvné strany sa dohodli, že dodávateľ udeľuje objednávateľovi odovzdaním plnenia alebo jeho časti, ktorá autorské dielo obsahuje, územne obmedzenú na štáty EÚ, časovo neobmedzenú a bezodplatnú licenciu k takto vytvorenému autorskému dielu ako celku aj k jeho jednotlivým častiam, a to v nasledovnom rozsahu:
4. objednávateľ je oprávnený autorské dielo používať na vlastnú potrebu pri plnení svojich povinností pre účel, na ktorý mu bolo plnenie dodané podľa zmluvy (zapisovanie údajov, zostavovanie a tlač reportov a iné spôsoby použitia potrebné na naplnenie účelu, na ktorý bolo plnenie objednávateľovi dodané) bez obmedzenia počtu používateľov,
5. objednávateľ je oprávnený udeliť sublicenciu, alebo licenciu podľa zmluvy a previesť na iný orgán štátnej správy a orgán verejnej správy a partnerskú organizáciu, ak budú na tento orgán prevedené práva a povinnosti, ktoré plní objednávateľ a v prípade, ak to bude umožňovať platná legislatíva SR,
6. ak dodávateľ nebude riadne plniť svoje povinnosti podľa zmluvy viac ako 30 po sebe nasledujúcich kalendárnych dní a s riadnym plnením nezačne ani do 15 kalendárnych dní od doručenia písomnej výzvy objednávateľa, je objednávateľ oprávnený upravovať a ďalej rozvíjať autorské dielo, a to aj prostredníctvom tretej osoby. Oprávnenie objednávateľa na úpravu a rozvoj autorských práv a využívanie licencie sa vzťahuje v rozsahu a na účel dohodnutý v zmluve aj v prípade predčasného skončenia zmluvného vzťahu alebo ukončenia záručnej doby v bode 10.1.
7. Dodávateľ vyhlasuje a zodpovedá za to, že bude osobou oprávnenou vykonávať k autorskému dielu podľa bodu 13.3 tohto článku zmluvy majetkové práva autora v zmysle príslušných ustanovení autorského zákona č. 185/2015 Z.z. (§ 90 ods. 4), alebo na základe zmluvy s autorom, alebo spoluautorom autorského diela. V prípade zmeny autorského zákona sa použije vždy aktuálne ustanovenie, ktoré je svojim obsahom alebo účelom najbližšie k uvedeným zákonným ustanoveniam.
8. Dodávateľ vyhlasuje a zodpovedá za to, že k autorským dielam podľa bodu 13.3 tohto článku zmluvy:
9. je oprávnený udeliť licenciu a ostatné oprávnenia v rozsahu podľa tejto zmluvy a
10. že mu nie sú známe žiadne práva tretích osôb, ktoré by bránili použitiu autorského diela objednávateľom podľa tejto zmluvy. V prípade, že sa preukáže uvedené vyhlásenie ako nepravdivé, dodávateľ sa zaväzuje uvedenú právnu vadu na vlastné náklady bezodkladne odstrániť a nahradiť' objednávateľovi škodu, ktorá mu v dôsledku uvedeného vznikla. Ak bude v rámci plnenia predmetu zmluvy dodávateľom dodané plnenie, ktoré je, alebo zahŕňa autorské dielo vytvorené na účely plnenia tejto zmluvy dodávateľom pre objednávateľa, ktoré bolo vytvorené treťou osobou (ďalej len „krabicový softvér"), zmluvné strany sa dohodli, že objednávateľ priamo uzatvorí licenčnú zmluvu s výrobcom krabicového softvéru. Ak je súčasťou plnenia dodávateľa dodanie softvéru (licencií k softvéru) osobitne nevytvoreného pre účely diela tejto zmluvy a bežne dostupného na trhu, objednávateľ sa zaväzuje uzatvoriť licenčnú, alebo inú obdobnú zmluvu s treťou stranou, ktorá je nositeľom práv k takémuto krabicovému softvéru, aby objednávateľ mohol tento softvér riadne užívať v rozsahu za obvyklých licenčných podmienok stanovených príslušným nositeľom práv k takémuto softvéru.
11. Odplata za udelenú licenciu a sublicenciu na používanie plnenia je zahrnutá v  predmete zmluvy.

**Časť B**

**Servisná podpora**

**Článok XIV.**

**Popis servisnej podpory**

1. Dodávateľ sa zaväzuje za podmienok stanovených v tejto časti zmluvy poskytovať objednávateľovi služby servisnej podpory a údržby riadne dodaného a plne funkčného diela podľa tejto Zmluvy o dielo v rozsahu: softvér a hardvér v dohodnutom rozsahu, kvalite a čase.
2. Podpora zahŕňa predovšetkým tieto činnosti dodávateľa:
3. Podpora licencií dodaného licenčného softvéru tretích strán. Informovanie objednávateľa o nových verziách všetkých licenčných softvérov, inštalácia po vzájomnej dohode s objednávateľom, testovanie funkčnosti diela;
4. Softvérová podpora. Podpora dodaného vyvinutého softvéru, opravy chýb, nasadzovanie nových verzií;
5. Technická podpora. Zabezpečenie plnej funkčnosti dodaných hardvérových prostriedkov a softvéru tretích strán;
6. Hot-line podpora. Telefonická podpora zriadená dodávateľom. Slúži objednávateľovi na vyžiadanie podpory prostredníctvom telefonického hot-line centra. Dodávateľ garantuje dostupnosť aspoň jedného kvalifikovaného pracovníka pri telefonickom odovzdávaní informácií.
7. Helpdesk. Slúži na nahlasovanie porúch, chýb, žiadostí o riešenie problémov, nahlasovanie legislatívnych zmien, ktoré je nutné zapracovať do diela, atď. (ďalej len úloh). Helpdesk je webová aplikácia nonstop prístupná z internetu objednávateľovi ako aj dodávateľovi.
8. Metodická podpora. Dodávateľ pri zmene riešenia upraví dodávanú sprievodnú dokumentáciu riešenia. V prípade rozsiahlej zmeny, kde nepostačuje preštudovanie a riadenie sa dokumentáciou, vykoná dodávateľ zaškolenia používateľov systému na prácu s upravenými, aktualizovanými systémami, pokiaľ sa ich používanie radikálne zmení (napríklad pri zmene procesov, alebo závažnej, neintuitívnej zmene frontendu), alebo v prípade, ak dôjde k zmene prevádzky a administrácie systémov (školenie pre IT administrátorov). Konzultácie, školenia alebo telefonická podpora sa poskytnú v nevyhnutnej, potrebnej miere tak, aby kľúčoví pracovníci objednávateľa mali dostatočné znalosti pre prácu s novými, zmenenými aplikáciami a systémami).

1. Objednávateľ poskytuje súčinnosť pre činnosti uvedené v bode 14.2 tejto zmluvy v pracovných dňoch v čase od 8:00 hod. do 17:00 hod. s prestávkami na obed od 12:00 hod.do 13:00 hod. Reakčný čas pre činnosti uvedené v bode 14.2, v ktorom je dodávateľ povinný reagovať, je do 4 hodín od oznámenia udalosti, ak nie je v bode 14.4 zmluvy uvedené inak.
2. Termíny realizácie činnosti dodávateľa uvedené v bode 14.2 tejto zmluvy sú:
3. pre podporu licencií dodaného softvéru - v termínoch ich vydania, na požiadanie objednávateľa;
4. pre podporu dodaného softvéru – v prípade poruchy dodaného softvéru je reakcia na poruchu do 1 hodiny, do 8 hodín musí byť vykonané spojazdnenie systému od oznámenia udalosti. Dodávateľ odstráni poruchu alebo vykoná náhradné riešenie do 3 pracovných dní. V prípade chyby dodaného softvéru je reakcia na chybu do 4 hodín a odstránenie chyby je do 12 pracovných dní.

Pri legislatívnych zmenách (národnej, ako aj legislatívy EU – smerníc a vyhlášok) musí byť zmena vykonaná do začiatku doby účinnosti zákona, pri ostatných zmenách v dobe nevyhnutnej na ich nasadenie.

1. pre zabezpečenie plnej funkčnosti dodaných hardvérových prostriedkov - v prípade poruchy hardvérových prostriedkov je reakcia na poruchu do 1 hodiny, do 8 hodín musí byť vykonané spojazdnenie systému od oznámenia udalosti. Dodávateľ odstráni poruchu alebo vykoná náhradné riešenie do 3 pracovných dní. V prípade hardvérovej chyby je reakcia na chybu do 4 hodín a odstránenie chyby je do 12 pracovných dní.
2. pre hot-line – okamžitá odozva v pracovných dňoch od 8:00 hod. do 17:00 hod. s prestávkou na obed od 12:00-13:00 hod.;
3. pre helpdesk – okamžité zaznamenanie úloh;
4. pre metodickú podporu – po písomnej dohode s objednávateľom.

**Článok XV.**

**Platobné podmienky**

1. Zmluvné strany sa dohodli na spôsobe úhrady platbou proti dokumentu, ktorým je faktúra dodávateľa.
2. Právo na zaplatenie ceny vznikne dodávateľovi riadnym splnením jeho záväzku podľa tejto zmluvy. Platby budú vykonávané paušálne na základe faktúr dodávateľa.
3. Platba sa vykonáva za predchádzajúce obdobie jedného mesiaca. Faktúra sa vystavuje k 15 dňu mesiaca. Podmienkou uhradenia faktúry je ukončenie úloh zadaných do helpdesku alebo prostredníctvom hot-line v danom mesiaci. Výška mesačnej faktúry je 1/60 celkovej sumy za servis podľa čl. III. bodu 3.2. tejto zmluvy.
4. Prílohou ku každej faktúre bude zoznam úloh a ich stav, riešených za fakturačné obdobie.
5. Každá faktúra je splatná do 60 kalendárnych dní odo dňa jej doručenia. Každá faktúra musí obsahovať náležitosti daňového dokladu podľa zákona č. 222/2004 Z. Z. o dani z pridanej hodnoty v platnom znení a zákona č. 431/2002 Z. z. o účtovníctve v platnom znení. Ak faktúra nebude spĺňať potrebné náležitosti, objednávateľ je oprávnený vrátiť ju do dvoch pracovných dní dodávateľovi na prepracovanie. Po doručení prepracovanej faktúry začína plynúť nová lehota splatnosti.
6. Faktúry s prílohami bude dodávateľ predkladať v troch origináloch v slovenskom jazyku.

**Článok XVI.**

**Čas, miesto a spôsob plnenia**

1. Miestom poskytovania podpory je Bratislava
2. Dodávateľ sa zaväzuje objednávateľovi poskytovať služby servisnej podpory počas 60 mesiacov odo dňa odovzdania predmetu zmluvy do prevádzky podľa bodu 7.6 tejto zmluvy.
3. Oprávnenou osobou na prevzatie predmetu zmluvy je štatutárny orgán objednávateľa. Oprávnenou osobou na prevzatie jednotlivých častí predmetu zmluvy, poskytovaných služieb servisnej podpory podľa článku XIV. bodu 14.2 je projektový manažér na strane objednávateľa.

**Článok XVII.**

**Práva a povinnosti zmluvných strán**

1. Dodávateľ sa zaväzuje vykonať činnosti v rámci servisnej podpory riadne, včas a v požadovanej kvalite.
2. Objednávateľ sa zaväzuje poskytnúť dodávateľovi pri plnení predmetu zmluvy potrebnú súčinnosť.
3. Dodávateľ rieši identifikované problémy tak, aby zabraňoval ich opakovanému vzniku.
4. Dodávateľ sa zaväzuje, že doba odozvy a počet simultánne vybavených požiadaviek na vyhľadávaciu službu musí byť v súlade so smernicou Európskeho parlamentu a Rady 2007/2/ES v platnom znení a nariadeniami Komisie a rozhodnutiami Komisie vykonávajúcimi smernicu Európskeho parlamentu a Rady 2007/2/ES a inými všeobecne záväznými právnymi predpismi Slovenskej republiky uvedených v prílohe č. 2 tejto zmluvy.
5. Dodávateľ sa zaväzuje, že dostupnosť služby musí presahovať 97 % z celkovej doby podľa bodu 16.2.
6. Dodávateľ zodpovedá za bezpečnosť práce, ochranu zdravia vlastných zamestnancov a zamestnancov ostatných organizácií zdržujúcich sa na mieste plnenia a za poriadok na ňom počas celej doby realizácie. Pri poskytovaní služieb bude dodávateľ dodržiavať predpisy týkajúce sa bezpečnosti práce a obsluhy technických zariadení.
7. Pri poskytovaní služieb bude dodávateľ dodržiavať všeobecne záväzné predpisy a technické normy.
8. Dodávateľ sa zaväzuje, že bude vykonávať činnosti spojené so zabezpečením predmetu zmluvy podľa čl. II. bod 2.3 tejto zmluvy na vlastnú zodpovednosť, pričom bude rešpektovať odsúhlasené požiadavky objednávateľa.
9. Dodávateľ prehlasuje, že disponuje potrebnými vedomosťami a skúsenosťami a je plne spôsobilý na dodávku služieb objednávateľovi a je oprávnený vykonávať činnosti potrebné pre splnenie predmetu zmluvy.
10. Dodávateľ zodpovedá za dodržiavanie bezpečnostných a technických predpisov, za dodržiavanie bezpečnosti a ochrany zdravia pri práci a požiarnu ochranu svojimi zamestnancami, za dodržiavanie pracovnej disciplíny a odbornosť svojich zamestnancov, zodpovedá za poistenie za spôsobené škody svojimi zamestnancami, zodpovedá za umožnenie kontroly zo strany objednávateľa a zodpovedá za poskytovanie podpory diela podľa Zmluvy o dielo v rozsahu a spôsobom uvedeným v tejto zmluve.
11. Dodávateľ ručí za to, že všetci prípadní subdodávatelia budú zachovávať všetky obchodné tajomstvá a dôverné informácie o objednávateľovi tak, aby sa o nich nedozvedeli tretie osoby.

**Článok XVIII.**

**Zodpovednosť za škodu**

1. Dodávateľ zodpovedá za škody v zmysle Obchodného zákonníka.

**Článok XIX.**

**Informačná bezpečnosť**

1. Pri plnení predmetu plnenia sa obe zmluvné strany zaväzujú dodržiavať zásady informačnej bezpečnosti.
2. Pre účely tejto zmluvy sa oblasť informačnej bezpečnosti člení na:
3. Ochranu dôverných informácií získaných pri realizácií predmetu plnenia zmluvy;
4. Ochranu dát objednávateľa;
5. Vzdialený prístup dodávateľa k informačným systémom objednávateľa.
6. Pre oblasť podľa bodu 19.2 písm. a) tejto zmluvy sa zmluvné strany dohodli, že:
7. žiadna zo zmluvných strán nesmie sprístupniť tretej osobe dôverné informácie, ktoré pri plnení tejto zmluvy získala od druhej zmluvnej strany. Zmluvné strany môžu sprístupniť dôverné informácie za účelom plnenia tejto zmluvy zamestnancom podieľajúcim sa na plnení podľa tejto zmluvy za rovnakých podmienok, aké sú stanovené zmluvným stranám v tomto článku, a to len v rozsahu nevyhnutnom pre riadne plnenie tejto zmluvy. Ďalej ich môžu sprístupniť tretím osobám za účelom uskutočnenia právneho, účtovného alebo daňového auditu a kontroly niektorej zo zmluvných strán, ak sú tieto osoby viazané povinnosťou ochrany informácií najmenej v rozsahu, aký je stanovený v tomto článku. Dôverné informácie sú považované zmluvnými stranami za obchodné tajomstvo a obidve zmluvné strany sa ho zaväzujú takto chrániť;
8. za dôverné informácie sú na základe tejto zmluvy stranami považované všetky informácie vzájomne poskytnuté v ústnej alebo v písomnej forme, najmä informácie, ktoré sa strany dozvedeli v súvislosti s touto zmluvou, ako aj know-how, ktorým sa rozumejú všetky poznatky obchodnej, výrobnej, technickej či ekonomickej povahy súvisiace s činnosťou zmluvnej strany, ktoré majú skutočnú alebo aspoň potenciálnu hodnotu a ktoré nie sú v príslušných obchodných kruhoch bežne dostupné a majú byť utajené;
9. ak budú mať pri plnení tejto zmluvy prístup k informáciám týkajúcim sa druhej zmluvnej strany (ďalej len „dotknutá zmluvná strana“) a jej podnikania, najmä k akýmkoľvek informáciám obchodnej, výrobnej, prevádzkovej, marketingovej, finančnej, majetkovej, organizačnej, personálnej, hospodárskej a/alebo technickej povahy, považujú sa tieto informácie alebo akékoľvek iné informácie verejne neprístupné a súvisiace s činnosťou dotknutej zmluvnej strany, ktoré druhá zmluvná strana získa ústne, písomne alebo v akejkoľvek inej forme pri plnení tejto zmluvy alebo v jej súvislosti, za predmet obchodného tajomstva dotknutej zmluvnej strany, alebo ich dotknutá zmluvná strana týmto označuje ako dôverné v zmysle ustanovenia § 271 Obchodného zákonníka (ďalej len „dôverné informácie“);
10. budú zachovávať mlčanlivosť o dôverných informáciách, najmä sa zaväzujú s dôvernými informáciami zaobchádzať ako s prísne tajnými, tieto dôverné informácie bez výslovného predchádzajúceho písomného súhlasu dotknutej zmluvnej strany priamo alebo nepriamo tretej osobe neoznámiť, nesprístupniť, nezverejniť alebo pre seba alebo iného nevyužiť;
11. písomne oznámia dotknutej zmluvnej strane akékoľvek okolnosti, ktoré by mohli viesť k vzniku konfliktu záujmov s dotknutou zmluvou stranou;
12. použijú dôverné informácie iba v súvislosti s plnením predmetu tejto zmluvy a na dosiahnutie účelu podľa tejto zmluvy;
13. obmedzia zverenie dôverných informácií iba tým svojim zamestnancom, ktorí sú určení na plnenie predmetu tejto zmluvy a u ktorých zabezpečujú dodržiavanie dôvernosti týchto informácií a povinností s tým súvisiacich;
14. o každom sprístupnení dôverných informácií tretej strane v prípadoch stanovených všeobecne záväznými právnymi predpismi budú informovať dotknutú zmluvnú stranu.
15. Pre oblasť podľa bodu 19.2 písm. b) tejto zmluvy sa zmluvné strany dohodli, že:
16. prevzatie a následné odovzdanie akýchkoľvek dát, resp. podkladov objednávateľa zo strany dodávateľa bude realizované po udelení súhlasu písomnou a emailovou formou;
17. dodávateľ je oprávnený dáta zákazníka získané počas realizácie predmetu plnenia používať výlučne v súlade s účelom, za ktorým boli poskytnuté;
18. dodávateľ nemôže poskytnúť dáta objednávateľa alebo ich časť žiadnej tretej osobe, ani publikovať dáta alebo jej časť akýmkoľvek verejne dostupným spôsobom bez písomného súhlasu objednávateľa;
19. dodávateľ musí vynaložiť primerané úsilie na zabezpečenie dát objednávateľa pred stratou, znehodnotením alebo poškodením;
20. pri spracúvaní osobných údajov za účelom realizácie predmetu tejto zmluvy sa dodávateľ zaväzuje, že bude postupovať v zmysle platných právnych predpisov upravujúcich ochranu osobných údajov (Nariadenie Európskeho parlamentu a Rady (EÚ) 2016/679 z 27.4.2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov) (ďalej len „nariadenie GDPR“), zákon č. 18/2018 Z.z. o ochrane osobných údajov a o zmene a doplnení niektorých zákonov) a prijme primerané technické a organizačné opatrenia tak, aby spracúvanie spĺňalo požiadavky nariadenia GDPR a aby sa zabezpečila ochrana práv dotknutej osoby; v prípade potreby si vzájomné práva a povinnosti pri spracúvaní osobných údajov zmluvné strany upravia osobitnými zmluvami..
21. Pre oblasť podľa bodu 19.2 písm. c) tejto zmluvy sa zmluvné strany dohodli, že:
22. zamestnanci dodávateľa v spolupráci s objednávateľom zabezpečia všetky potrebné technické náležitosti tak, aby bolo možné bezpečne využívať službu vzdialenej správy u objednávateľa, ako na samotnú technickú podporu, tak i pre potreby realizácie predmetu plnenia;
23. dodávateľ zabezpečí internú evidenciu parametrov pripojenia pre vzdialenú správu v samostatnom súbore s riadeným prístupom výhradne pre zamestnancov, ktorí toto pripojenie realizujú;
24. dodávateľ zabezpečí internú evidenciu účtov pre vzdialenú správu v samostatnom súbore prístupnom výhradne pre administrátorov pripojenia a zástupcu vo veciach technických dodávateľa;
25. na realizáciu vzdialenej správy sa v zásade vytvára minimálne jeden účet s privilégiami administrátor, ktorý je pridelený oddeleniu technickej podpory dodávateľa a za jeho používanie a evidenciu použitia je zodpovedný vedúci oddelenia dodávateľa;
26. pre potreby projektu je možné vytvoriť bezodplatne ďalšie účty (bez administrátorských privilégií) na požiadanie príslušného vedúceho alebo zástupcu vo veciach technických dodávateľa na základe súhlasu povereného zamestnanca objednávateľa;
27. počas práce na zariadeniach objednávateľa prostredníctvom vzdialenej správy sa dodávateľ zaväzuje dodržiavať všetky zásady ochrany údajov a zariadení objednávateľa. Pre potreby spätného dohľadania a monitorovania činností, zabezpečí dodávateľ vytvorenie záznamov (log súborov) o použití vzdialenej správy;
28. zamestnanec dodávateľa realizujúci podporu (akoukoľvek formou) u objednávateľa je povinný najmä zachovávať mlčanlivosť o osobných údajoch, s ktorými príde do styku pri prácach na informačných systémoch objednávateľa. Tie nesmie využiť ani pre osobnú potrebu a bez súhlasu objednávateľa informačného systému a zamestnávateľa ich nesmie zverejniť a nikomu poskytnúť ani sprístupniť;
29. dodávateľ zabezpečí formou interného predpisu povinnosť mlčanlivosti jeho zamestnancov, ktorá bude trvať aj po zániku prístupu k podpore objednávateľa alebo po zmene pozície či ukončení pracovného pomeru k dodávateľovi;
30. povinnosť mlčanlivosti neplatí, ak je to nevyhnutné na plnenie úloh orgánov činných v trestnom konaní a vo vzťahu k Úradu pre ochranu osobných údajov, pri plnení jeho úloh.

**Článok XX.**

**Zmluvné pokuty a úrok z omeškania**

1. V prípade omeškania objednávateľa s úhradou ceny služby alebo jej časti podľa tejto zmluvy, môže dodávateľ požadovať úroky z omeškania vo výške 0,025 % z fakturovanej sumy za každý aj začatý deň omeškania z dlžnej sumy v prípade, ak objednávateľ neuhradí faktúru v lehote dohodnutej podľa bodu 5.7 tejto zmluvy.
2. V prípade, že dodávateľ nedodrží termíny podľa bodu 14.4 písm. b) a písm. c), znižuje sa v prípade poruchy platba podľa bodu 15.3 tejto zmluvy v príslušnom mesiaci o 50 %, v prípade chyby o 30 %. Týmto dojednaním nie je dotknutý nárok objednávateľa na prípadnú náhradu škody. V prípade dôvodných pochybností o tom, či ide o poruchu alebo chybu sa bude mať za to, že ide o chybu.
3. V prípade, že dodávateľ nedodrží termíny podľa bodu 14.4 písm. a), d), e), f) je objednávateľ oprávnený požadovať zaplatenie zmluvnej pokuty vo výške 5.000,- EUR (slovom ,,päťtisíc eur“) za každý aj začatý deň omeškania. Uvedené však neplatí pre tie lehoty, ktoré sú vymedzené ako „okamžite“ alebo závisia na vôli objednávateľa. V takom prípade sa dodávateľ dostane do omeškania, ak nesplní do 3 dní a nárok na zmluvnú pokutu vzniká počnúc 4 - tým dňom.
4. Zmluvné pokuty v zmysle ustanovení tejto zmluvy sa neduplikujú, t. j. zmluvného partnera možno za ten istý nesplnený zmluvný záväzok sankcionovať len raz, čo nevylučuje zmluvné pokuty za ďalšie nesplnené zmluvné záväzky.

**Spoločné ustanovenia**

**Článok XXI.**

**Doručovanie a komunikácia zmluvných strán**

1. Zmluvné strany sa zaväzujú vzájomne spolupracovať a poskytovať si všetky informácie potrebné pre realizáciu zmluvy.
2. Každá komunikácia medzi zmluvnými stranami bude prebiehať prostredníctvom oprávnených osôb - štatutárnych orgánov zmluvných strán, resp. nimi poverených alebo splnomocnených subjektov.
3. Zmluvné strany sú oprávnené jednostranným úkonom oznámiť zmenu osôb uvedených v záhlaví zmluvy. Zmena sa písomne oznámi druhej zmluvnej strane bezodkladne.
4. Všetky oznámenia medzi zmluvnými stranami týkajúce sa realizácie zmluvy musia byť vykonané v písomnej podobe a druhej strane doručené buď osobne alebo doporučeným listom či inou formou registrovaného poštového styku na adresu uvedenú v záhlaví zmluvy, ak nie je ustanovené alebo zmluvnými stranami dohodnuté inak. Písomnú formu považujú zmluvné strany za zachovanú aj v prípade elektronickej komunikácie (e-mail), ktorá bola potvrdená príjemcom.
5. V prípade pochybností ohľadom času doručenia sa oznámenie považuje za doručené tretím dňom po jeho preukázateľnom odoslaní, v prípade oznámenia doručeného osobne dňom osobného doručenia. Podanie urobené elektronickou cestou sa považuje za doručené dňom jeho prijatia na adrese určenej druhou stranou.
6. Doručením sa rozumie prijatie zásielky zmluvnou stranou, ktorej bola adresovaná.
7. Za deň doručenia zásielky zmluvnej strane, ktorej bola adresovaná, sa považuje takisto  
   aj deň:

* v ktorom táto zmluvná strana ju odoprela prijať,
* ktorým márne uplynula odberná lehota pre jej vyzdvihnutie si na pošte alebo
* v ktorý bola na nej zamestnancom pošty vyznačená poznámka, že „adresát sa odsťahoval“, „adresát je neznámy“ alebo iná obdobná poznámka, ktorá podľa poštového poriadku znamená nedoručiteľnosť zásielky.

**Článok XXII.**

**Vyššia moc**

1. Zmluvné strany nie sú zodpovedné za nesplnenia svojich záväzkov, ktorých príčinou bola vyššia moc.
2. Vyššou mocou sa pre účely tejto zmluvy rozumejú: živelné pohromy, vojny, teroristické akcie, zásahy zo strany štátnych orgánov.

**Článok XXIII.**

**Ukončenie zmluvy**

1. Zmluvu je možné ukončiť dohodou zmluvných strán alebo na základe odstúpenia od zmluvy podľa tohto článku zmluvy.
2. Zmluvné strany sú oprávnené písomne odstúpiť od zmluvy, ak jedna zo zmluvných strán opakovane a podstatne porušuje ustanovenia tejto zmluvy. Za podstatné porušenie tejto zmluvy sa chápe:
3. ak dodávateľ pre okolnosti na jeho strane bude meškať so zhotovením diela alebo s dodaním služby podľa čl. II. bod 2.1 tejto zmluvy viac ako 60 dní podľa termínov uvedených v časovom harmonograme realizácie diela, ktorý tvorí prílohu č. 3 tejto zmluvy;
4. ak objednávateľ bude meškať s poskytnutím súčinnosti podľa podmienok uvedených v tejto zmluvy dlhšie ako 30 dní;
5. v prípade omeškania úhrad faktúr o viac ako 60 dní, má dodávateľ právo odstúpiť od zmluvy, resp. pozastaviť práce po dobu vysporiadania finančných nárokov dodávateľa;
6. V prípade, že nastali skutočnosti zakladajúce právo od zmluvy odstúpiť v zmysle porušenia vyššie uvedených zmluvných alebo iných zákonných povinností jednou zo zmluvných strán, druhá zmluvná strana je povinná túto skutočnosť písomne oznámiť zmluvnej strane, ktorá povinnosť porušila a dať jej päť dňovú lehotu na odstránenie tohto stavu. Pokiaľ k odstráneniu stavu porušenia vyššie uvedených zmluvných alebo iných zákonných povinností v uvedenej lehote nedôjde, je zmluvná strana oprávnená od zmluvy odstúpiť. Prejav vôle sa musí urobiť písomne a je účinný dňom doručenia druhej zmluvnej strane.
7. Objednávateľ má právo odstúpiť od tejto zmluvy v prípade skončenia alebo zániku Zmluvy o poskytnutí NFP, uzavretej medzi objednávateľom a poskytovateľom NFP, a to bez ohľadu na právny titul skončenia alebo zániku Zmluvy o poskytnutí NFP. V prípade odstúpenia od tejto zmluvy z dôvodu podľa prvej vety tohto bodu, sa už poskytnuté a/alebo riadne prebraté plnenia nevracajú a všetky plnenia, postupy a/alebo konania podľa tejto zmluvy sa zastavujú. Účinky odstúpenia prvej a druhej vety tohto bodu nastávajú dňom doručenia písomného odstúpenia druhej zmluvnej strane. Ukončenie zmluvného vzťahu nezbavuje žiadneho účastníka zmluvy povinnosti vysporiadať záväzky, ktoré vznikli počas trvania zmluvy.

**Článok XXIV.**

**Osobitné ustanovenia**

1. Dodávateľ sa zaväzuje, že predmet zmluvy ako celok neodovzdá na realizáciu tretej osobe s výnimkou subdodávateľov vymedzených v prílohe č. 5.
2. Dodávateľ sa zaväzuje, že bude vykonávať činnosti spojené so zabezpečením predmetu zmluvy na vlastnú zodpovednosť, podľa tejto zmluvy, pričom bude rešpektovať odsúhlasené požiadavky objednávateľa.
3. Zmluvné strany potvrdzujú, že objednávateľovi bola pri podpise tejto zmluvy predložená zo strany dodávateľa overená fotokópia platného certifikátu systému manažérstva informačnej bezpečnosti ISO 27001 na služby v oblasti návrhu, vývoja, implementácie a integrácie softvérových riešení, resp. iný certifikát (doklad) prezentujúci zavedený systém manažérstva informačnej bezpečnosti dodávateľa. Dodávateľ sa zaväzuje takto zavedený systém udržiavať v platnosti počas celej doby trvania tejto zmluvy.
4. Dodávateľ garantuje nezávadnosť predmetu zmluvy z hľadiska prípadných práv tretích osôb v zmysle ustanovení § 559 Obchodného zákonníka.
5. Objednávateľ akceptuje použitie subdodávateľov pri zhotovení diela avšak dodávateľ preberá voči objednávateľovi plnú zodpovednosť za škody, ktoré spôsobili subdodávatelia.
6. Dodávateľ prehlasuje, že disponuje potrebnými vedomosťami a skúsenosťami a je plne spôsobilý na dodávku diela objednávateľovi a je oprávnený vykonávať činnosti potrebné pre splnenie predmetu zmluvy.
7. Dodávateľ zodpovedá za dodržiavanie bezpečnostných a technických predpisov, za dodržiavanie bezpečnosti a ochrany zdravia pri práci a požiarnu ochranu svojimi zamestnancami, za dodržiavanie pracovnej disciplíny a odbornosť svojich zamestnancov, zodpovedá za poistenie za spôsobené škody svojimi zamestnancami, zodpovedá za umožnenie kontroly zo strany objednávateľa.
8. Dodávateľ ručí za to, že všetci prípadní subdodávatelia budú zachovávať všetky obchodné tajomstvá a dôverné informácie o objednávateľovi tak, aby sa o nich nedozvedeli tretie osoby.
9. Dodávateľ je povinný realizovať predmet zmluvy prostredníctvom expertov uvedených v prílohe č. 6 zmluvy. V prípade ak bude potrebné z objektívnych dôvodov zameniť jednotlivého experta, musí každý nový expert spĺňať podmienky účasti v zmysle ponuky predloženej dodávateľom vo verejnej súťaži, na základe ktorej bola uzatvorená táto zmluva.

**Článok XXV.**

**Spoločné a záverečné ustanovenia**

1. Práva a povinnosti zmluvných strán, ktoré nie sú touto zmluvou upravené, sa riadia všeobecne záväznými normami a predpismi, predovšetkým príslušnými ustanoveniami zákona č. 513/1991 Zb. v platnom znení (Obchodný zákonník). Ak sa zmenia právne predpisy, ktoré súvisia s predmetom zmluvy a s jeho plnením alebo majú vplyv na práva a povinnosti zmluvných strán, platí zodpovedajúca právna úprava platných všeobecne záväzných právnych predpisov Slovenskej republiky so zreteľom na zachovanie pôvodne zamýšľaného účelu tejto zmluvy.
2. Zmluvné strany sa dohodli, že akékoľvek nedorozumenia, spory, resp. sporné nároky pri uplatnení tejto zmluvy budú riešiť vzájomnou dohodou. V prípade, že nedôjde k uzavretiu dohody o sporných otázkach, budú sa zmluvné strany riadiť ustanoveniami Obchodného zákonníka v platnom znení a inými všeobecne záväznými právnymi predpismi.
3. Zmluvné strany sa dohodli, že ak niektorá zmluvná strana bude mať informácie o akejkoľvek skutočnosti alebo okolnosti, ktorá by mohla priamo alebo nepriamo zmariť alebo podstatne sťažiť plnenie predmetu zmluvy, je táto zmluvná strana povinná okamžite o tejto skutočnosti alebo okolnosti vyrozumieť druhú zmluvnú stranu.
4. Zmluvné strany sa zaväzujú urobiť príslušné zmeny v identifikácii zmluvných strán v tejto zmluve, pokiaľ budú potrebné v súvislosti so zmenou organizačnej štruktúry zmluvných strán a to podpisom dodatku k tejto zmluve.
5. Pokiaľ nie je v zmluve uvedené inak, má sa za to, že za dni sa považujú kalendárne dni, nie pracovné.
6. Zmluva je vyhotovená v piatich rovnopisoch, pričom dodávateľ obdrží dva podpísané rovnopisy a objednávateľ tri rovnopisy. Zmluvné strany prehlasujú, že súhlasia s jej obsahom, že bola spísaná na základe pravdivých údajov, ich slobodnej vôle, nebola dojednaná v tiesni, ani za inak nevýhodných podmienok a že im nie sú v dobe podpisu zmluvy známe okolnosti, ktoré by mohli obmedziť jej obsah a účinnosť. Na dôkaz toho pripájajú svoje podpisy.
7. Zmluva je platná dňom podpísania obidvoch zmluvných strán a účinná dňom nasledujúcim po dni jej zverejnenia v Centrálnom registri zmlúv na www.crz.gov.sk.
8. Objednávateľ nie je povinný túto zmluvu zverejniť skôr, než bude proces verejného obstarávania schválený poskytovateľom NFP.
9. Dodávateľ sa zaväzuje pri realizácii diela podľa tejto zmluvy vypĺňať protokoly v prílohe č. 4 zmluvy pravdivo a vecne podľa skutočnosti.

**Článok XXVI.**

**Spolupráca zmluvných strán**

1. Dodávateľ sa zaväzuje vyčleniť na zhotovenie diela podľa tejto zmluvy potrebné personálne kapacity,
2. Objednávateľ sa zaväzuje poskytnúť dodávateľovi súčinnosť najmä tým, že na jeho požiadanie poskytne konzultácie, zodpovedanie otázok a dodatočné informácie k predmetu zmluvy.

**Článok XXVII.**

**Zoznam príloh**

Nasledujúce prílohy tvoria neoddeliteľnú súčasť tejto zmluvy:

Príloha č. 1 - Cena predmetu zmluvy

Príloha č. 2 - Opis a špecifikácia predmetu zmluvy

Príloha č. 3 - Časový harmonogram realizácie diela

Príloha č. 4 - Vzory protokolov k zmluve o dielo

Príloha č. 5 - Zoznam subdodávateľov

Príloha č. 6 – Zoznam expertov podieľajúcich sa na zmluve

|  |  |
| --- | --- |
| V .................................. dňa ....................... | V Bratislave dňa ............................. |
|  |  |
| Dodávateľ: | Objednávateľ: |
| ............................................ | ...................................................... |

Ing. Ľubica Kopčová, PhD.

generálna riaditeľka